Windows 8

Windows 8 Microsoft Windows sistema eragilearen bertsio bat da, Microsoft korporazioak mota guztietako ordenagailuetan eta tabletetan erabiltzeko ekoitzia. Interfazeak, Metro izenez ezagunak, sagu eta teklatuaz gain ukipen pantailekin ere erabilpen aproposa ahalbidetu zuen.

Microsoftek Windows 8ren azken bertsioa kaleratu zuen 2012ko urriaren 26an, aurreko bertsioa, Windows 7, kaleratu eta 3 urtera. Aurretik, 2012ko otsailaren 29an, beta bertsioa kaleratu zen, Consumer Preview izenekoa.

Windows 8ren edizioak 
Windows 8k hurrengo edizioak ditu salgai: edizio estandarra, Pro edizioa, Enterprise edizioa eta RT edizioa tablet PCentzako. Edizio guztiek dakartzate hizkuntza paketeak sartuta.

Windows 8 Single: Bertsioaren home edo starter edizioa da. Windows sistema erabiltzeko ezaugarri basikoak besterik ez ditu, eta kasu batzuetan ez da oso egonkorra.

Windows 8: Bertsioaren edizio estandarra da, eta x86 eta x86-64 ordenagailu antolaketetan eraikitzen da. Edizio honek etxeko erabiltzaileei zuzenduta dago, eta Windows 8ren ezaugarri berri nagusiak biltzen ditu, hala nola hasiera pantaila berria, laukitxoak, Windows Store aplikazio denda, Internet Explorer 10, Microsoft kontuarekin integrazioa, Windows mahaigaina tradizionala, eta abar.

Windows 8 Pro: Windows 7 Professional eta Ultimate bertsioen ondorengoa da, eta enpresa txikietako erabiltzaileei zuzenduta dago. Windows 8ren ezaugarri berri guztiak ditu, eta gainera urrutiko mahaigainaren zerbitzari modura lan egin dezake, Windows Serverren parte hartzeko aukera ematen du, BitLocker bidezko zifraketa ahalbidetzen du, eta ordainpean Windows Media Center ere erabilzeko aukera ematen du.

Windows 8 Enterprise: Windows 8 Pro edizioaren ezaugarri guztiez gain, teknologia informatikoen (IT) antolaketekin erabil daiteke.

Windows RT: Tablet moduko gailuentzako edizioa da, eta ezaugarriak ukipen pantailetan erabiltzeko moldatuta daude.

Erreferentziak

Ikus, gainera 
 Sistema eragile
 Microsoft Corporation

Kanpo estekak 
  Windows 8ren ataria, gaztelaniaz
  Windows 8ren ataria, frantsesez

Windows
2012ko softwarea
X86-64 sistema eragileak